b"\n_START_ARTICLE_\nF\xc3\xa0brica del Salt\n_START_SECTION_\nHist\xc3\xb2ria\n_START_PARAGRAPH_\nLa construcci\xc3\xb3 de la f\xc3\xa0brica \xc3\xa9s del 1862, i un any despr\xc3\xa9s entr\xc3\xa0 en funcionament. Aprofitava la for\xc3\xa7a del principal salt d'aigua del torrent de Sant Ignasi. Posteriorment, tamb\xc3\xa9 es va con\xc3\xa8ixer com a F\xc3\xa0brica de l'Aranya, que era el nom de l'empresa de cintes el\xc3\xa0stiques que en va ocupar una part durant els anys setanta i vuitanta._NEWLINE_L'any 2006 es va enderrocar la part modernista d'aquesta f\xc3\xa0brica, cosa que va causar una inclinaci\xc3\xb3 de la gran xemeneia de totxo vist,  que es va haver de rehabilitar. Actualment la planta baixa de l'edifici acull la mesquita de la comunitat isl\xc3\xa0mica de Manresa. A finals de la d\xc3\xa8cada de 2010 es van projectar obres de reforma en dues fases. La primera fase consisteix en fer una escala i un ascensor on abans hi havia una rampa, aix\xc3\xad com una sortida d'emerg\xc3\xa8ncia que connectar\xc3\xa0 amb la pla\xc3\xa7a de Salt, costa 280.000 euros i l'Ajuntament n'aporta el 64%. La segons fase consistir\xc3\xa0 en la reforma de l'acc\xc3\xa9s principal, costar\xc3\xa0 600.000 euros i ho pagar\xc3\xa0 l'associaci\xc3\xb3 isl\xc3\xa0mica \xc3\xadntegrament. Tot plegat estava previst que s'acab\xc3\xa9s a mitjans de 2019.\n_START_SECTION_\nXemeneia\n_START_PARAGRAPH_\nLa Xemeneia de la f\xc3\xa0brica \xc3\xa9s inclosa en l'Inventari del Patrimoni Arquitect\xc3\xb2nic Catal\xc3\xa0. \xc3\x89s de forma troncoc\xc3\xb2nica, bastida en totxo aplantillat i acabat en motllures de secci\xc3\xb3 circular que reforcen el contingut del coronament. La xemeneia va ser reformada fa poc."